Jozef Mikuš, poslanec: (2003-10-28):
Z. Martináková, podpredsedníčka NR SR: Prosím, prezentujme sa a hlasujeme o návrhu zákona ako o celku. (Hlasovanie.) Prítomných 138 poslancov, za návrh hlasovalo 85, proti 48, hlasovania sa zdržali 5. Konštatujem, že sme schválili vládny návrh zákona o dani z príjmov. Ďakujem spravodajcovi aj ministrovi financií. Poprosím spravodajcu pána Miroslava Abelovského k vládnemu návrhu zákona o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov. Prosím pána spravodajcu, aby uvádzal hlasovania o tomto vládnom návrhu zákona, tlač 286. Zároveň prosím, dámy a páni, aby sme zachovali pokoj, aby sme hlasovali, aby sme presne vedeli, o čom hlasujeme, neurobili zbytočné chyby. Ďakujem za pochopenie. M. Abelovský, poslanec: Ďakujem. Pani podpredsedníčka, kolegyne, kolegovia, v rozprave bol vznesený jeden procedurálny návrh, ktorý podal pán poslanec Husár, a znel nepokračovať v rokovaní o tomto návrhu zákona. Prosím, aby ste o tomto procedurálnom návrhu dali hlasovať, pani podpredsedníčka. Z. Martináková, podpredsedníčka NR SR: Prosím, dámy a páni, hlasujeme o procedurálnom návrhu, tak ako ho uviedol pán spravodajca. (Hlasovanie.) Prítomných 129 poslancov, za návrh 46, proti 74, zdržalo sa 9. Tento procedurálny návrh sme neschválili. M. Abelovský, poslanec: Ďakujem. Teraz by sme mali hlasovať o pozmeňujúcich a doplňujúcich návrhoch, ktoré vyplývajú zo spoločnej správy, tak ako sú uvedené pod bodmi 1 až 45. Navrhujem, aby sme o všetkých doplňujúcich a pozmeňujúcich návrhoch zo spoločnej správy hlasovali spoločne, s návrhom gestorského výboru schváliť. Z. Martináková, podpredsedníčka NR SR: Prosím, hlasujeme o návrhoch zo spoločnej správy o všetkých spoločne, s odporúčaním gestorského výboru schváliť. (Hlasovanie.) 134 prítomných poslancov, za návrh 101, proti 11, zdržalo sa 20, nehlasovali 2. Schválili sme návrhy zo spoločnej správy. M. Abelovský, poslanec: Ďalší pozmeňujúci návrh predložil pán poslanec Miššík. Dajte o tomto pozmeňujúcom návrhu hlasovať. Z. Martináková, podpredsedníčka NR SR: Prosím, hlasujeme o pozmeňujúcom návrhu pána poslanca Miššíka. (Hlasovanie.) Prítomných 133 poslancov, za návrh hlasovalo 122, proti 6, zdržali sa 2, nehlasovali 3. Návrh sme schválili. M. Abelovský, poslanec: Ďalej budeme hlasovať o pozmeňujúcich návrhoch pani poslankyne Laššákovej, ktorá navrhla, aby sme o všetkých pozmeňujúcich návrhoch hlasovali spoločne. Dajte, prosím, hlasovať. Z. Martináková, podpredsedníčka NR SR: Prosím, hlasujeme o pozmeňujúcich návrhoch pani poslankyne Laššákovej, spoločne o všetkých. (Hlasovanie.) Prítomných 122 poslancov, za návrh 57, proti 52, zdržalo sa 21,  nehlasovali 2. Neschválili sme tieto návrhy. M. Abelovský, poslanec: Posledné bude o pozmeňujúcich návrhoch, ktoré som predložil ja. Navrhujem, aby sme vzhľadom na to, že sme schválili pozmeňujúci a doplňujúci návrh v spoločnej správe, nehlasovali o bode 4, pretože je to už bezvýznamné, navrhujem, aby sme o bodoch 1, 2 hlasovali spoločne a o bode 3, 5 a 6 zasa spoločne. Z. Martináková, podpredsedníčka NR SR: Čiže najskôr hlasujeme o bodoch 1, 2. Prosím, prezentujme sa a hlasujme o týchto bodoch. (Hlasovanie.) 136 prítomných poslancov, za návrh 37, proti 61, zdržalo sa 31, nehlasoval 1. Neschválili sme tieto návrhy. M. Abelovský, poslanec: Ešte chcem pripomenúť teda, že ten bod 4, nebudeme hlasovať, pretože bol schválený, zo spoločnej správy. Teraz dajte, pani podpredsedníčka, hlasovať o bode 3, 5, 6 spoločne. Z. Martináková, podpredsedníčka NR SR: Prosím, hlasujeme o týchto bodoch. (Hlasovanie.) Prítomných 136 poslancov, za návrh 29, proti 68, zdržalo sa 39. Návrhy sme neschválili. M. Abelovský, poslanec: Budeme napokon hlasovať o pozmeňujúcom návrhu pána poslanca Elsnera. Z. Martináková, podpredsedníčka NR SR: Prosím, hlasujeme o pozmeňujúcom návrhu pána poslanca Elsnera. (Hlasovanie.) Prítomných 135 poslancov, za návrh 46, proti 47, zdržalo sa 41, nehlasoval 1. Neschválili sme tento návrh. M. Abelovský, poslanec: Tým sme vyčerpali všetky pozmeňujúce a doplňujúce návrhy. Dajte, pani podpredsedníčka, hlasovať o postúpení zákona do tretieho čítania. Z. Martináková, podpredsedníčka NR SR: Prosím, hlasujeme o postúpení zákona do tretieho čítania. (Hlasovanie.) Prítomných 138 poslancov, za návrh hlasovalo 95, proti 32, zdržalo sa 11. Schválili sme návrh na postúpenie zákona do tretieho čítania. M. Abelovský, poslanec: Otvorte rozpravu. Z. Martináková, podpredsedníčka NR SR: Ďakujem, pán spravodajca. Otváram rozpravu v rámci tretieho čítania. Nemám žiadnu písomnú prihlášku. Ak niekto chce využiť možnosť prihlásiť sa v rámci tretieho čítania, nech sa páči. Uzatváram možnosť hlásiť sa do rozpravy. Vyhlasujem rozpravu v treťom čítaní za skončenú. Prosím, pán spravodajca, aby ste uviedli záverečné hlasovanie. M. Abelovský, poslanec: Pani podpredsedníčka, dajte hlasovať o návrhu ako o celku, s návrhom gestorského výboru schváliť. Z. Martináková, podpredsedníčka NR SR: Prosím, hlasujeme o návrhu zákona ako o celku. (Hlasovanie.) Prítomných 133 poslancov, za návrh 93, proti 34, zdržalo sa 6 poslancov. Vládny návrh zákona o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov sme schválili. Ďakujem pánovi spravodajcovi Abelovskému. Prosím pána poslanca Drgonca, spravodajcu k vládnemu návrh zákona o Justičnej akadémii a o zmene a doplnení niektorých zákonov, tlač 343, aby uvádzal hlasovania o tomto vládnom návrhu zákona. J. Drgonec, poslanec: V rozprave zaznel jeden procedurálny návrh poslanca Madeja na vyčlenenie bodu 4 zo spoločnej správy na osobitné hlasovanie, takže v zmysle spoločnej správy mali by sme hlasovať, po prvé, spoločne o bodoch 1, 2, 3, 6, 7, 8, 9, 10 11, 12, 13, 14, 15 a 16 s návrhom gestorského výboru schváliť. Z. Martináková, podpredsedníčka NR SR: Prosím, hlasujeme o uvedených bodoch zo spoločnej správy s návrhom gestorského výboru schváliť. (Hlasovanie.) Prítomných 135 poslancov, za návrh 122, proti 1 poslanec, zdržalo sa 10, nehlasovali 2. Návrhy zo spoločnej správy sme schválili. J. Drgonec, poslanec: Takže prosím vás, teraz by sme zo spoločnej správy hlasovali oddelene o bode 4 s tým, že gestorský výbor k tomuto bodu odporúčal návrh schváliť. Z. Martináková, podpredsedníčka NR SR: Prosím, hlasujeme osobitne o bode 4 zo spoločnej správy. (Hlasovanie.) Prítomných 133 poslancov, za návrh 86, proti 8, zdržalo 39. Návrh sme schválili. J. Drgonec, poslanec: Na základe tohto rozhodnutia sa stáva bezpredmetné hlasovanie o bode 5 spoločnej správy. Dostávame sa k pozmeňujúcim návrhom, ktoré predložil pán poslanec Madej, pod označením A a B, čiže teraz budeme hlasovať o pozmeňujúcom návrhu, písmeno A. Z. Martináková, podpredsedníčka NR SR: Prosím, prezentujme sa a hlasujme o tomto návrhu. (Hlasovanie.) Prítomných 135 poslancov, za návrh hlasovalo 53, proti 59, zdržalo 22, nehlasoval 1. Návrh sme neschválili. J. Drgonec, poslanec: Pozmeňujúci návrh, ktorý predložil pán poslanec Madej pod písmenom B, je tiež v tejto chvíli už bezpredmetný, pretože plénum rozhodovalo o inej úprave toho istého ustanovenia v bode 4. Čiže, pani podpredsedníčka, dajte, prosím, hlasovať o postúpení návrhu zákona do tretieho čítania. Z. Martináková, podpredsedníčka NR SR: Prosím, hlasujeme o postúpení návrhu zákona do tretieho čítania. (Hlasovanie.) Prítomných 138 poslancov, za návrh 83, proti 25, zdržalo sa 30. Schválili sme postúpenie tohto zákona do tretieho čítania. Otváram rozpravu v rámci tretieho čítania. Písomne sa nikto neprihlásil, otváram možnosť ústne sa prihlásiť. Uzatváram možnosť ústne sa prihlásiť, vyhlasujem rozpravu v treťom čítaní za skončenú. Prosím pán spravodajca, aby ste uviedli záverečné hlasovanie. J. Drgonec, poslanec: Pani podpredsedníčka, dajte, prosím, hlasovať o predloženom návrhu zákona s odporúčaním gestorského výboru schváliť. Z. Martináková, podpredsedníčka NR SR: Prosím hlasujeme o návrhu zákona ako o celku. (Hlasovanie.) Prítomných 138 poslancov, za návrh 85, proti 17, zdržalo sa 36. Konštatujem, že sme schválili vládny návrh zákona o Justičnej akadémii a o zmene a doplnení niektorých zákonov. Ďakujem, pán spravodajca, a poprosím teraz poslanca Alexa Ivanka, spravodajcu k vládnemu návrhu zákona o súdnych úradníkoch, tlač 337, aby uvádzal jednotlivé hlasovania o tomto vládnom návrhu zákona. A. Ivanko, poslanec: Ďakujem pekne, pani predsedajúca. Budeme hlasovať o pozmeňujúcich a doplňujúcich návrhoch zo spoločnej správy takto: o bode 1, 2, 3, 4, 5, 6 a 8 spoločne s návrhom gestorského výboru tieto schváliť. O bode 7 budeme hlasovať osobitne na návrh pána kolegu Abelovského. Z. Martináková, podpredsedníčka NR SR: Prosím, hlasujeme o uvedených bodoch zo spoločnej správy s návrhom gestorského výboru schváliť. (Hlasovanie.) Prítomných 133 poslancov, za návrh 119, proti 1, zdržalo sa 13. Schválili sme tieto návrhy. A. Ivanko, poslanec: Pani predsedajúca, dajte hlasovať teraz o bode 7 zo spoločnej správy s návrhom gestorského výboru tento bod schváliť. Z. Martináková, podpredsedníčka NR SR: Prosím, hlasujeme o tomto návrhu. (Hlasovanie.) Prítomných 134 poslancov, za návrh 78, proti 29, zdržalo sa 27. Schválili sme tento návrh. A. Ivanko, poslanec: Pani predsedajúca, hlasovali sme o všetkých pozmeňujúcich a doplňujúcich návrhoch zo spoločnej správy. V rozprave vystúpili dvaja poslanci, ktorí predložili pozmeňujúce a doplňujúce návrhy. Prvý predložil pán poslanec Abelovský. Dajte hlasovať o tomto pozmeňujúcom návrhu. Z. Martináková, podpredsedníčka NR SR: Prosím hlasujeme o pozmeňujúcom návrhu pána poslanca Abelovského. A. Ivanko, poslanec: Pani predsedajúca, keďže prešiel bod zo spoločnej správy č. 7, nebolo potrebné už o tomto bode hlasovať. Z. Martináková, podpredsedníčka NR SR: Konštatujem, že tento bod sme aj tak neschválili. Pokračujte, prosím, pán spravodajca. A. Ivanko, poslanec: Druhý pozmeňujúci návrh predložil pán poslanec Elsner. Dajte hlasovať o tomto pozmeňujúcom návrhu. Z. Martináková, podpredsedníčka NR SR: Prosím, hlasujeme o pozmeňujúcom návrhu pána poslanca Elsnera. (Hlasovanie.) Prítomných 134 poslancov, za návrh 37, proti 39, zdržalo sa 57, nehlasoval 1. Neschválili sme tento návrh. A. Ivanko, poslanec: Pani predsedajúca, hlasovali sme o všetkých pozmeňujúcich a doplňujúcich návrhoch. Mám poverenie gestorského výboru na posunutie vládneho návrhu zákona do tretieho čítania. Z. Martináková, podpredsedníčka NR SR: Ďakujem, pán spravodajca. Prosím, hlasujeme o postúpení návrhu zákona do tretieho čítania. (Hlasovanie.) Prítomných 137 poslancov, za návrh hlasovalo 102, proti 9, zdržalo sa 24, nehlasovali 2. Postúpili sme vládny návrh zákona do tretieho čítania. A. Ivanko, poslanec: Otvorte rozpravu, pani predsedajúca, v rámci tretieho čítania. Z. Martináková, podpredsedníčka NR SR: Otváram rozpravu v rámci tretieho čítania. Nemám žiadnu písomnú prihlášku, prosím, kto má záujem, nech sa prihlási ústne. Uzatváram možnosť ústne sa prihlásiť, vyhlasujem rozpravu za skončenú. Prosím, pán poslanec, aby ste uviedli záverečné hlasovanie. A. Ivanko, poslanec: Ďakujem pekne za slovo. Vážená pani predsedajúca, dajte hlasovať o zákone ako o celku v znení schváleného pozmeňujúceho a doplňujúceho návrhu. Z. Martináková, podpredsedníčka NR SR: Prosím, hlasujeme o návrhu zákona ako o celku. (Hlasovanie.) Prítomných 138 poslancov, za návrh hlasovalo 107, proti 4, zdržalo sa 27. Konštatujem, že sme vládny návrh zákona o súdnych úradníkoch schválili. Ďakujem, pán spravodajca. Prosím pána poslanca Vlastimila Ondrejku, spravodajcu k vládnemu návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov, tlač 338. Prosím, pán spravodajca, aby ste uvádzali jednotlivé hlasovania. V. Ondrejka, poslanec: Vážená pani predsedajúca, dajte hlasovať o pripomienke, ktorá vzišla z rokovania výborov pod číslom 1, spoločná správa nebola, bola len informácia. Z. Martináková, podpredsedníčka NR SR: Prosím, panie poslankyne, páni poslanci, hlasujeme o tomto návrhu. (Hlasovanie.) Prítomných 135 poslancov, za návrh 85, proti 36, zdržalo 13, nehlasoval 1. Schválili sme tento návrh. V. Ondrejka, poslanec: Vážená pani predsedajúca, vyčerpali sme všetky pripomienky z rozpravy. Dajte hlasovať o postúpení návrhu zákona do tretieho čítania. Z. Martináková, podpredsedníčka NR SR: Prosím, dámy a páni, hlasujeme o postúpení zákona do tretieho čítania. (Hlasovanie.) Prítomných 136 poslancov, za návrh 78, proti 38, zdržalo sa 20 poslancov. Schválili sme postúpenie zákona do tretieho čítania. V. Ondrejka, poslanec: Pani predsedajúca, otvorte rozpravu v treťom čítaní. Z. Martináková, podpredsedníčka NR SR: Otváram rozpravu v rámci tretieho čítania. Nemám žiadnu písomnú prihlášku, prosím ústne, aby sa prihlásil ten, kto má záujem. Uzatváram možnosť ústne sa hlásiť. Vyhlasujem rozpravu v treťom čítaní za skončenú. Prosím, aby ste, pán spravodajca, uviedli ďalšie hlasovanie. V. Ondrejka, poslanec: Pani predsedajúca, dajte hlasovať o návrhu zákona ako o celku v znení prijatého pozmeňujúceho návrhu. Z. Martináková, podpredsedníčka NR SR: Ďakujem. Hlasujeme, prosím, o návrhu zákona ako o celku. (Hlasovanie.) Prítomných 137 poslancov, za návrh 74, proti 59, 4 sa zdržali. Konštatujem, že sme schválili vládny návrh zákona o sudcoch a prísediacich. Ďakujem, pán spravodajca. Prosím spravodajcu pána poslanca Miroslava Abelovského k vládnemu návrhu zákona o probačných a mediačných úradníkoch a o zmene a doplnení niektorých zákonov, tlač 366. Prosím, pán spravodajca, aby ste uvádzali hlasovania o tomto vládnom návrhu zákona. M. Abelovský, poslanec: Ďakujem. Pani podpredsedníčka, kolegyne, kolegovia, v rozprave neodzneli žiadne pozmeňujúce ani doplňujúce návrhy, vlastne pardon, jeden doplňujúci a pozmeňujúci návrh, ktorý predniesol pán poslanec Miššík. V spoločnej správe sú uvedené dva pozmeňujúce a doplňujúce návrhy. Navrhujem, aby sme o nich hlasovali spoločne, s návrhom gestorského výboru schváliť. Z. Martináková, podpredsedníčka NR SR: Prosím, hlasujeme o tomto návrhu. (Hlasovanie.) Prítomných 133, za návrh hlasovalo 116, zdržalo sa 15, nehlasovali 2. Schválili sme tento návrh. M. Abelovský, poslanec: Ďalej, pani podpredsedníčka, dajte hlasovať o pozmeňujúcom návrhu pána poslanca Miššíka. Z. Martináková, podpredsedníčka NR SR: Prosím, hlasujeme o pozmeňujúcom návrhu pána poslanca Miššíka. (Hlasovanie.) Prítomných 134 poslancov, za návrh hlasovalo 101, proti 6, zdržalo sa 26, nehlasoval 1. Schválili sme tento pozmeňujúci návrh. M. Abelovský, poslanec: Tým sme vyčerpali všetky pozmeňujúce a doplňujúce návrhy. Pani podpredsedníčka, dajte hlasovať o postúpení zákona do tretieho čítania. Z. Martináková, podpredsedníčka NR SR: Prosím, hlasujeme o postúpení zákona do tretieho čítania. (Hlasovanie.) Prítomných 137 poslancov, za návrh hlasovalo 108, proti 4, zdržalo sa 25. Schválili sme postúpenie zákona do tretieho čítania. M. Abelovský, poslanec: Prosím, aby ste otvorili rozpravu v rámci tretieho čítania. Z. Martináková, podpredsedníčka NR SR: Otváram rozpravu v rámci tretieho čítania. Písomne sa nikto neprihlásil, otváram možnosť ústne sa prihlásiť. Uzatváram možnosť ústne sa prihlásiť. Vyhlasujem rozpravu za skončenú. Prosím, pán poslanec, uveďte záverečné hlasovanie. M. Abelovský, poslanec: Pani podpredsedníčka, dajte hlasovať o celom návrhu zákona ako o celku s návrhom gestorského výboru schváliť. Z. Martináková, podpredsedníčka NR SR: Prosím, hlasujeme o návrhu zákona ako o celku. (Hlasovanie.) Prítomných 135 poslancov, za návrh hlasovalo 105, proti 7, zdržalo sa 23. Konštatujem, že sme schválili vládny návrh zákona o probačných a mediačných úradníkoch a o zmene a doplnení niektorých zákonov. Budeme pokračovať v hlasovaní o vládnom návrhu zákona o zodpovednosti za škodu spôsobenú pri výkone verejnej moci a o zmene niektorých zákonov, tlač 342. Prosím pani spravodajkyňu Janu Laššákovú, aby uvádzala hlasovania o tomto vládnom návrhu zákona.